Deur Werner Beukes 01 Februarie 2019 05:23
Die Suid-Afrikaanse Weerdiens waarsku teen ’n uitermatige groot kans vir die ontstaan van veldbrande oor die noord-sentrale dele van die Noord-Kaap, die Kaapse-metropool en die Drakenstein-munisipaliteit in die Wes-Kaap.
Hewige donderstorms word Vrydag ook oor die noordoostelike dele van die Oos-Kaap verwag. Swaar reënval wat moontlik tot vloede kan lei, word Saterdag in plekke in die Tuinroete-streek en die noordoostelike dele van die Sentraal-Karoo verwag.
Gedeeltelik bewolk en warm met enkele buie en donderbuie verspreid oor die Hoëveld.
Pretoria: 17 °C tot 31 °C
Johannesburg: 16 °C tot 30 °C
Vereeniging: 15 °C tot 29 °C
Aanvanklik bewolk in die ooste met miskolle, andersins gedeeltelik bewolk met enkele buie en donderbuie, behalwe in die Laeveld. In die suide sal dit ook meer verspreid voorkom.
Mbombela: 19 °C tot 27 °C
Gedeeltelik bewolk en warm tot baie warm met enkele buie en donderbuie in die suide.
Polokwane: 18 °C tot 29 °C
Baie warm in die weste, andersins gedeeltelik bewolk en warm met enkele buie en donderbuie. Winderig op plekke.
Mahikeng: 20 °C tot 32 °C
Vryburg: 20 °C tot 32 °C
Gedeeltelik bewolk en warm met verspreide buie en donderbuie. Winderig op plekke.
Bloemfontein: 18 °C tot 25 °C
Mis in die oggend langs die kusgebied waar dit koel sal wees, andersins gedeeltelik bewolk en warm tot baie warm. Dit sal ook baie warm in die noord-sentrale dele wees met enkele buie en donderbuie in die ooste wat meer verspreid in die verre ooste sal voorkom.
Kimberley: 20 °C tot 28 °C
Upington: 22 °C tot 38 °C
Sonnig en warm tot baie warm op plekke in die weste en suidweste, andersins meestal bewolk in die oggend. Dit sal koel aan die suidkus wees. Oor die binneland sal dit later die dag gedeeltelik bewolk wees.
Kaapstad: 21 °C tot 33 °C
In die westelike dele van die Oos-Kaap sal dit bewolk en koel wees met enkele buie en donderbuie wat meer verspreid in die noorde sal voorkom. In die oostelike dele van die provinsie sal dit bewolk en koel tot warm wees met verspreide buie en donderbuie.
Port Elizabeth: 18 °C tot 23 °C
Oos-Londen: 20 °C tot 22 °C
Miskolle in die oggend oor die binneland, andersins bewolk en koel met verspreide buie en donderbuie wat minder verspreid in die noordooste sal voorkom.
Durban: 19 °C tot 23 °C
Richardsbaai: 21 °C tot 26 °C
Pietermaritzburg: 18 °C tot 23 °C
Meer oor: Suid-Afrikaanse Weerdiens (Sanw) | Donderstorms | Brandgevaar | Die Weer In Jou Streek